b'\n_START_ARTICLE_\nHaralds \xc5\xa0ulcs\n_START_SECTION_\n\xc5\xbdivljenjepis\n_START_PARAGRAPH_\nAvgusta 1915 je prostovoljno vstopil v 7. rezervni artilerijski bataljon Carske ruske vojske. Zaradi poguma v boju je bil ve\xc4\x8dkrat povi\xc5\xa1an, nazadnje v poro\xc4\x8dnika. Januarja 1918 je bil odpu\xc5\xa1\xc4\x8den iz vojske._NEWLINE_23. decembra 1918 je vstopil v artilerijske enote Baltische Landeswehr v Rigi. 6. julija 1919 je bil preme\xc5\xa1\xc4\x8den v Latvijsko kopensko vojsko kot nadporo\xc4\x8dnik._NEWLINE_Aprila 1920 je postal \xc4\x8dastnik v 13. artilerijskem bataljonu, julija istega leta pa je bil preme\xc5\xa1\xc4\x8den v Artilerijski regiment Kurzeme. Leta 1927 je bil preme\xc5\xa1\xc4\x8den v Artilerijski regiment Zemgale, kjer je bil sprva poveljnik bataljona, nato pa polkovni intendant. Leta 1934 je postal poveljnik oklepnega vlaka v Oklepnega \xc5\xa1olskega polka. Oktobra 1936 se je upokojil._NEWLINE_Januarja 1939 je emigriral v Nem\xc4\x8dijo, kjer je nato vstopil v Wehrmacht. Leta 1944 je postal poveljnik 205. artilerijskega polka, nato pa je postal poveljnik 24. pehotne divizije.\n_START_SECTION_\nDru\xc5\xbeina\n_START_PARAGRAPH_\nLeta 1920 se je poro\xc4\x8dil s Vero Vilhelm\xc4\xabno Pedere (rojena 1896). Skupaj sta imela tri otroke: \xc5\x85ina Gerda (1922), Ralfs (1923) in Ivars Ansis (1927)._NEWLINE_Njegov brat, Edgars Kurts Alberts \xc5\xa0ulcs, je bil tudi podpolkovnik Latvijske kopenske vojske.'